Luister: Dís nou ware etiket, sê plaaslike butlerWanneer jy die woord “butler” hoor, dink jy dikwels dadelik aan ŉ man in ŉ pikkewynpak of “Mr. Carson” van die Britse televisiereeks Downton Abbey. Dié interessante beroep is egter nie net een wat in Buckingham-paleis beoefen word nie, maar ook baie werksmoontlikhede wêreldwyd en veral in Suid-Afrika bied. André Visser het ons selfs ŉ paar wenke gegee om ŉ skinkbord vir kantoorgaste te pak. (Foto: Maroela Media/Jhua-Nine Wyrley-Birch) André Visser, ŉ geakkrediteerde gasvryheidstudies-opleier en professionele butler, het al gesorg dat talle hotelle, restaurante, skepe, wildreservate en ambassades se personeel puik opgelei word om rykes, bekendes en selfs koninklikes te ontvang en bedien. Hy het by Maroela Media in die ateljee kom kuier en gesels oor die werklikhede en interessanthede van sy beroep en watter etiketreëls hy voel ons nooit moet laat vaar nie. Hy het ons selfs ŉ paar wenke gegee om ŉ skinkbord vir kantoorgaste te pak.